โบรกฯเฟ้น 4 หุ้นเด็ด! ชูพื้นฐานแกร่ง-ปัจจัยบวกเฉพาะตัว
"บล.แลนด์ แอนด์ เฮ้าส์" คัด 4 หุ้นเด็ดน่าลงทุน GPSC, HMPRO, KBANK และ SCGP แนะซื้อเก็งเก็งกำไร มองผลงานเริ่มฟื้นหลังสถานการณ์โควิด-19 คลี่คลาย 
"บล.แลนด์ แอนด์ เฮ้าส์" คัด 4 หุ้นเด็ด GPSC, HMPRO, KBANK และ SCGP แนะซื้อเก็งเก็งกำไร มองผลงานเริ่มฟื้นหลังสถานการณ์โควิด-19 คลี่คลาย
31 ม.ค. 2565

“ข่าวหุ้นธุรกิจออนไลน์” ได้ทำการรวบรวมข้อมูลจากบทวิเคราะห์ บริษัทหลักทรัพย์ แลนด์ แอนด์ เฮ้าส์ จำกัด (มหาชน) ที่มีการคัดเลือกหุ้นที่น่าสนใจและมีปัจจัยบวกเฉพาะตัวเพื่อนำเสนอให้กับทางนักลงทุน โดยหุ้นที่ถูกคัดเลือกมา ประกอบด้วย
1.บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC แนวรับ=84/84.5 แนวต้าน=88/89 ราคาเป้าหมาย 90 บาท
โดยมองว่าแม้แนวโน้มกำไรไตรมาส 4/64 จะอ่อนแอจากการหยุดซ่อมบำรุงของ GLOW SPP เฟส 5 และต้นทุนก๊าซและถ่านหินสูงขึ้นมาก แต่อาจมีอัพไซด์จากเงินประกันภัย SG&amp;A ที่ต่ำกว่าคาด และส่วนแบ่งกำไรจากไซยะบุรีจากปริมาณน้ำที่เติบโต เทียบกับช่วงเดียวกันของปีก่อน อีกทั้งยังเป็นหนึ่งในหุ้นที่ได้ประโยชน์จากตลาดรถ EV จากการเป็นผู้ผลิตแบตเตอรี่และลงทุนใน Axxiva ซึ่งเป็นผู้ผลิต Battery ชั้นนำในจีน
2.บริษัท โฮม โปรดักส์ เซ็นเตอร์ จำกัด (มหาชน) หรือ HMPRO แนวรับ=13.8/14.0 แนวต้าน=14.8/15.3 ราคาเป้าหมาย 18 บาท 
โดยมองว่าการเติบโตของยอดขายจากสาขาเดิม (SSSG) ในไตรมาส 4/64 เพิ่มขึ้น 10% เทียบกับช่วงเดียวกันของปีก่อน หนุนด้วยการคุมเข้มรายจ่ายได้ดี คาดว่าจะผลักดันให้กำไรไตรมาส 4/64 เพิ่มขึ้น 13.5% จากปีก่อน และเติบโต 101% เทียบกับไตรมาสก่อน พร้อมกันนี้คาดกำไรปี 64จะเติบโตได้ 5% จากปีก่อน จากกำไรไตรมาส 4/64 ที่สดใส และปี 65 จะเติบโตอีก 14.5% จากผลบวกช็อปดีมีคืน ฐานกำไรที่ต่ำมากในงวดไตรมาส 3/64 ทั้งนี้ HMPRO เป็นหนึ่งในหุ้นค้าปลีกที่มีผลประกอบการแข็งแกร่งและมีแผนรองรับการเติบโตที่ยั่งยืนในระยะยาว
3.ธนาคารกสิกรไทย จำกัด (มหาชน) หรือ KBANK แนวรับ=142/144แนวต้าน=148/150 ราคาเป้าหมาย 169 บาท
โดยประเมิณงวด 9 เดือนแรกของปี 2564 กำไรโตสูง 74% จากปีก่อน จากสำรองลด พร้อมคาดกำไรปี 2564 เพิ่มขึ้น 25% จากปีก่อน กลับฟื้นตัวหลังคลายล็อกดาวน์ในไตรมาส 4/64 อีกทั้งมีโอกาสมีกำไรเติบโตต่อเนื่องในปี 2565 รับเศรษฐกิจเริ่มฟื้นตัว และผลบวกแนวโน้มดอกเบี้ยขาขึ้นหนุน นอกจากนี้ยังมีปัจจัยบวกในการจัดตั้งบริษัทร่วมทุนกับ บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT ช่วยเพิ่มประสิทธิภาพและฐานกำไร คาดแล้วเสร็จไตรมาส 1/65 ขณะที่ราคาหุ้นเทรดต่ำแค่ 0.73 เท่า BV ยังมีอัพไซด์น่าสนใจ
4.บริษัท เอสซีจี แพคเกจจิ้ง จำกัด (มหาชน) หรือ SCGP แนวรับ=60.5/61.5แนวต้าน=65/66.5 ราคาเป้าหมาย 71 บาท
โดยคาดกำไรไตรมาส 4/64 ฟื้นตัวจากไตรมาสก่อน จากอุปสงค์ที่ฟื้นตัวหลังจากสถานการณ์ COVID-19 ดีขึ้น และการเริ่มรับรู้รายได้จาก Deltalab ซึ่งเป็นผู้เชี่ยวชาญด้านการผลิตและจัดจำหน่ายวัสดุอุปกรณ์ทางการแพทย์ อีกทั้งยังมีโอกาสจาก Inorganic Growth ต่อเนื่องจากเงินสดในมือจำนวนมาก พร้อมคาดกำไรเติบโตสูงในปีหน้าจากการรับรู้เต็มปีของการขยายกำลังการผลิตในปีนี้และกิจการที่ซื้อใหม่
*อนึ่งข้อมูลที่มีการนำเสนอข้างต้น เป็นเพียงข้อแนะนำจากข้อมูลพื้นฐานเพื่อประกอบการตัดสินใจของนักลงทุนเท่านั้น และมิได้เป็นการชี้นำ หรือเสนอแนะให้ซื้อหรือขายหลักทรัพย์ใดๆการตัดสินใจซื้อหรือขายหลักทรัพย์ใดๆ ของผู้อ่าน ไม่ว่าจะเกิดจากการอ่านบทความในเอกสารนี้หรือไม่ก็ตาม ล้วนเป็นผลจากการใช้วิจารณญาณของผู้อ่าน